CELEX: 32012R0105
Language: fi
Date: 2012-02-07 00:00:00
Title: Komission täytäntöönpanoasetus (EU) N:o 105/2012, annettu 7 päivänä helmikuuta 2012 , tiettyjen tavaroiden luokittelusta yhdistettyyn nimikkeistöön

9.2.2012   
            
            
               FI
            
            
               Euroopan unionin virallinen lehti
            
            
               L 36/21
            
         KOMISSION TÄYTÄNTÖÖNPANOASETUS (EU) N:o 105/2012,
   annettu 7 päivänä helmikuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä helmikuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Monitoimilaite, jonka mitat ovat noin 62 × 76 × 98 cm ja paino noin 153 kg. Laitteeseen kuuluu skanneri sekä sähköstaattinen tulostin.
                  Laitteessa on 150 arkin automaattinen arkinsyöttö kaksipuolisten asiakirjojen kopiointia varten, kaksi paperinsyöttöalustaa, ohjauspaneeli, 2,5 gigatavun RAM-muisti sekä sisäänrakennettu 80 gigatavun kiintolevy. Laitteessa on Ethernet-, WLAN- ja USB-liitännät
                  Laitteella voidaan suorittaa seuraavat toiminnot:
                  
                              —
                           
                           
                              skannaus,
                           
                        
                              —
                           
                           
                              tulostus ja
                           
                        
                              —
                           
                           
                              digitaalinen kopiointi.
                           
                        Laitteella voidaan myös lähettää skannattuja asiakirjoja internetin kautta (nk. sähköposti-/internet-faksi).
                  Laite pystyy tulostamaan 51 A4-tulostetta minuutissa. Sillä voidaan myös pienentää tai suurentaa skannattuja kuvia (zoomaussuhteet 25–400 %). Laitteen skannausnopeus on 70 kuvaa minuutissa.
                  Laitteen tulostusresoluutio on 1 200 × 1 200 dpi (teksti) ja 600 × 600 dpi (kuva). Kopiointiresoluutio on 600 × 600 dpi.
                  Laite toimii joko itsenäisesti kopiokoneena, jolla kopiointi tapahtuu skannaamalla alkuperäinen asiakirja ja tulostamalla kopiot sähköstaattisella tulostuslaitteella, tai verkkoon tai automaattiseen tietojenkäsittelylaitteeseen yhdistettynä tulostimena, skannerina ja internet-faksina.
               
               
                  8443 31 80
               
               
                  Luokittelu määräytyy yhdistetyn nimikkeistön 1 ja 6 tulkintasäännön sekä CN-koodien 8443, 8443 31 ja 8443 31 80 nimiketekstien mukaisesti.
                  Laitteen ominaisuuksista minkään ei voida katsoa olevan sen pääasiallinen toiminto, minkä vuoksi sitä ei voida luokitella alanimikkeeseen 8443 31 20. Tulostusnopeus, skannausnopeus, automaattinen arkinsyöttö, paperinsyöttöalustojen lukumäärä, ohjauspaneeli sekä zoomaustoiminto eivät riitä siihen, että laitteen pääasiallisena toimintona voitaisiin pitää digitaalista kopiointia.
                  Tulostusnopeus on sekä kopioinnissa että painamisessa sama, koska se riippuu tulostuslaitteesta, jota käytetään molempiin toimintoihin. Myös paperinsyöttöalustoja käytetään sekä tulostamiseen että kopiointiin. Skannausnopeus on merkittävä sekä skannauksen että kopioinnin kannalta. Automaattista arkinsyöttöä ja ohjauspaneelia käytetään sekä kopiointiin, skannaukseen että internet-faksaukseen. Kopiointiin liittyvän zoomaustoiminnon olemassaolo ei riitä siihen, että kopiointia voitaisiin pitää pääasiallisena toimintona.
                  Lisäksi se, että laite voidaan yhdistää automaattiseen tietojenkäsittelykoneeseen tai verkkoon, on olennainen piirre, sillä se mahdollistaa asiakirjojen tulostamisen ja skannauksen automaattiselta tietojenkäsittelykoneelta/ automaattiselle tietojenkäsittelykoneelle ja niiden lähettämisen internetin kautta.
                  Laite on luokiteltava CN-koodiin 8443 31 80 sellaisena muuna koneena, jolla voidaan suorittaa vähintään kaksi seuraavista tehtävistä: painaminen, kopiointi tai telekopioiden lähettäminen, ja jonka pääasiallinen toiminto ei ole digitaalinen kopiointi.